సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
శతకంతో శివాలెత్తిన ధావన్.. హాంకాంగ్ టార్గెట్ 286
జట్టు స్కోరు బోర్డు నడిపించే బాధ్యత తీసుకున్న వైస్‌ కెప్టెన్ శిఖర్ ధావన్.. అంబటి రాయుడితో కలిసి రెండో వికెట్‌కి అభేద్యంగా 116 పరుగుల భాగస్వామ్యం నెలకొల్పాడు.
Samayam Telugu | Updated:
Sep 18, 2018, 09:06PM IST
ఆసియా కప్‌లో ఆడిన తొలి మ్యాచ్‌లోనే భారత బ్యాట్స్‌మెన్ జట్టుకి మెరుగైన స్కోరు అందించారు. హాంకాంగ్‌తో మంగళవారం జరుగుతున్న ఈ మ్యాచ్‌లో ఓపెనర్ శిఖర్ ధావన్ (127: 120 బంతుల్లో 15x4, 2x6) శతకం బాదడంతో టాస్ ఓడి తొలుత బ్యాటింగ్ చేసిన టీమిండియా నిర్ణీత 50 ఓవర్లలో 7 వికెట్ల నష్టానికి 285 పరుగులు చేసింది. ధావన్‌తో పాటు అంబటి రాయుడు (60: 70 బంతుల్లో 3x4, 2x6) కీలక ఇన్నింగ్స్ ఆడాడు. అయితే.. మాజీ కెప్టెన్ మహేంద్రసింగ్ ధోనీ డకౌటవడం భారత అభిమానుల్ని తీవ్రంగా నిరాశపరిచింది.
రెగ్యులర్ కెప్టెన్ విరాట్ కోహ్లీ‌కి సెలక్టర్లు ఈ టోర్నీ నుంచి విశ్రాంతినివ్వడంతో జట్టు పగ్గాలు అందుకున్న ఓపెనర్ రోహిత్ శర్మ (23: 22 బంతుల్లో 4x4) తక్కువ స్కోరుకే పెవిలియన్ చేరిపోయాడు. దీంతో.. జట్టు స్కోరు బోర్డు నడిపించే బాధ్యత తీసుకున్న వైస్‌ కెప్టెన్ శిఖర్ ధావన్.. అంబటి రాయుడితో కలిసి రెండో వికెట్‌కి అభేద్యంగా 116 పరుగుల భాగస్వామ్యం నెలకొల్పాడు. ఈ క్రమంలోనే ఇద్దరూ అర్ధశతకాలు పూర్తి చేసుకోగా.. జట్టు స్కోరు 161 వద్ద రాయుడు ఔటైపోయాడు. అయినప్పటికీ.. జోరు తగ్గించని ధావన్ కెరీర్‌లో 14వ శతకాన్ని అందుకుని భారత్‌కి 300+ స్కోరు అందించేలా కనిపించాడు.